
РЕПУБЛИКА БЪЛГАРИЯ
	Министерство на околната среда и водите
	Регионална инспекция по околната среда и водите - Монтана
	


Д О К Л А Д

от контролна проверка по прилагане на екологичното законодателство


Обект: Завод за производство на електронни дросели в гр. Вършец, с оператор „Електростарт“ АД, гр. Вършец.

Дата на извършване на проверката: 16.02.2021 г.

Място на извършване на проверката: гр. Вършец, бул. „Република“ № 2, „Промишлена зона

Проверени компоненти и фактори на околната среда:
· Въздух
· Опасни химични вещества 
· Отпадъци

Цели на проверката:
            Провеждане на планов текущ контрол по компоненти и фактори на околната среда за изпълнение изискванията на:
· Закон за чистотата на атмосферния въздух (ЗЧАВ);
· Наредба № 7 от 21.10.2003 г. за норми за допустими емисии на летливи органични съединения, изпускани в околната среда, главно в атмосферния въздух, в резултат на употребата на разтворители в определени инсталации (Наредба № 7/21.10.2003 г.);
· Закон за защита от вредното въдействие на химичните вещества и смеси (ЗЗВВХВС);
· Наредба за реда и начина за съхранение на опасни химични вещества и смеси;
· Закон за управление на отпадъците (ЗУО) и условията в регистрационен документ № 06-РД-142-00/29.04.2014 г., издаден от директора на РИОСВ-Монтана;
· Наредба  № 1 за реда и образците, по които се предоставя информация за дейностите по отпадъците, както и реда за водене на публични регистри;
· Наредба за изискванията за третиране и транспортиране на производствените и на опасните отпадъци.

Извършени дейности:
      На 16.02.2021 г., на онование чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2021 г. и Заповед № РД-28/15.02.2021 г. на директора на РИОСВ – Монтана, се извърши проверка на обекта и беше съставен Констативен протокол № КПКД-02/16.02.2021 г.

Проверени са:
· Производствени инсталации и съоръжения;
· Складове за суровини и материали, готова продукция, отпадъци;
· Документи и данни, свързани със законовите и подзаконови нормативни актове по околна среда.

Констативна част:
            Основна дейност на обекта е производство на електромагнитни и електронни дросели и трансформатори за луминисцентни лампи и различни други видове осветителни тела.

           1. Компонент „ Въздух”
           В изпълнение на задължението за докладване на количествата на вложените и консумирани разтворители през 2019 г. в регистрираната в регистъра по чл. 30л от ЗЧАВ инсталация за импрегниране на дросели и трансформатори, в РИОСВ-Монтана е представен план за управление на разтворителите. С решение на директора на инспекцията планът е утвърден без забележки.
           На всички организирани източници на емисии на вредни вещества в атмосферния въздух, подлежащи на контрол, се извършват собствени измервания по определения ред и в законоустановените срокове. Последното измерване е осъществено през 2019 г., при което не са констатирани превишения на нормите за допустими емисии. За резултатите от измерванията е докладвано в РИОСВ-Монтана, а представеният доклад от СПИ е оценен като съответстващ на изискванията.
           За наличната на обекта климатична инсталациядружеството е представило годишен отчет за 2020 г. Обслужващите оборудването лица притежават актуални документи за правоспо-собност (сертификати) за работа с флуорсъдържащи парникови газове. Оборудването е маркирано с отговарящ по форма и съдържание на изискванията етикет. Представено е досие на инсталацията с актуални записи за извършените проверки за течове, ремонт и подръжка. 
           При огледа на производствената площадка не се констатира наличие на неорганизирани източници на емисии в атмосферата, а всички въздуховоди и аспирационни уредби се поддържат във видимо добро техническо състояние, без пробиви и разхерметизирания.

           2. Фактор „Опасни химични вещества“
           Дружеството е потребител по веригата на доставки в съответствие с изискванията на Регламент EO 1907/2006 REACH. За производствената си дейност използва и съхранява различни химични вещества и смеси, класифицирани в една или повече категории на опасност.
За всички използвани химични вещества и смеси са представени информационни листове за безопасност на български език, изготвени в съответствие с изискванията на Регламент EO 1907/2006 REACH и Регламент ЕО 2015/830.	
           Химичните вещества и смеси се съхраняват в оригинални опаковки, етикетирани в съответствие с изискванията на Регламент ЕО 1272/2008 CLP, в отделен склад за материали, с ограничен достъп, без връзка с канализацията, с поставени пиктограми за опасност. Със заповед е определено отговорното лице за достъп до склада за ОХВС и е утвърдена Оценка на безопасността на съхранението на опасни химични вещества и смеси.
            При проверката на информацията в информационните листа за безопасност и в складовете за съхранение на химикали не се констатира съдържание на вещества с предмет на разрешаване или ограничаване, посочени в приложенията към Регламент EO 1907/2006 REACH и Регламент (ЕС) 2019/1021 относно устойчивите органични замърсители.

           3. Фактор „Отпадъци”
           На територията на площадката се извършва само дейност по предварително съхраняване на отпадъци на мястото на образуване, генерирани от производствената дейности,  до предаването им на фирми за последващо третиране. 

             Генерираните производствени отпадъци се съхраняват разделно по видове, на мястото на образуване и са обозначени с кода на съхранявания отпадък.  Операторът води отчетност на количествата образувани и предадени отпадъци в заверенa от РИОСВ – Монтана отчетна книга за отпадъците. Представени са актуални договори за предаване на отпадъците на фирми, притежаващи съответните разрешителни по ЗУО.
	Дружеството притежава безсрочен регистрационен документ за събиране и транспор-тиране на смесени битови отпадъци, генерирани на площадката на фирмата. Отпадъците се транспортират до регионалното депо за обезвреждане, въз основа на договор с „РДО – Монтана“ ЕООД. Води се отчетност на количествата транспортирани отпадъци в заверената от РИОСВ – Монтана отчетна книга, представена при проверката. Всички проверени условия, разписани в регистрационния документ, се изпълняват.
	За пуснатите на българския пазар опаковани стоки дружеството има сключени договори с организации по оползотворяване на опаковки и електрическо и електронно оборудване.

Заключение:
Дружеството изпълнява задълженията си по отношение изискванията и разпоредбите на ЗЧАВ, ЗЗВВХВС и ЗУО и подзаконовите им нормативни актове.
Предписания при извършената проверката не са дадени.

Приоритети за последваща контролна дейност:
· Спазване изискванията на ЗЧАВ и подзаконовите му нормативни актове;
· Спазване изискванията на ЗВВХВС и подзаконовите нормативни актове към него;
· Спазване изискванията на ЗУО и подзаконовите му нормативни актове.

